વેરાવળ શહેરમાં છાશવારે જાહેર રસ્તાઓ ઉપર આંખલા યુઘ્ઘ થતા હોય છે અને તેમાં નાના બાળકો અને વૃઘ્ઘો સહીતનાને ઇજાઓ થયાના બનાવો પણ બનેલ છે તેમ છતાં તંત્ર દ્વારા રખડતા ઢોર-આંખલાઓની બાબતે કોઇ નકકર કાર્યવાહી કરવામાં આવતી હોય તેમ આજે વેરાવળમાં ગાંઘી ચોક રોડ ઉપર તુરક ચોરા પાસે એક આંખલાએ આંતક મચાવતા બજારના વેપારીઓ અને રાહદારીઓ પરેશાન થઇ ગયેલ હતા. સવાર થી જ અનેક રાહદારીઓને હડફેટે લીઘેલ જેમાં એક વૃદ્ધ ને પછાડી દેતા બાજુમાં પડેલ મોટર સાયકલ માથે પડતા ઇજાઓ પહોચેલ હતી. ઉપરોકત આંખલાના આંતક અંગે સ્થાનીક વેપારી ગીરીશભાઈ પટૃ સહીતના દ્વારા નગરપાલિકા તંત્રને જાણ કરાતા નગરપાલિકાની ફાયર ફાઇટરની ટીમે તાત્કાલીક સ્થળ ઉપર પહોચી અડધી કલાકની જહેમત બાદ આ આખલાને પાંજરે પૂરેલ હતો. આ આંતક મચાવનાર આંખલાને પાંજરે પુરાતા સ્થાનીક વેપારીઓ અને રાહદારીઓએ રાહતનો દમ લીઘેલ હતો.